**Anyák napi műsor**

**2013. május 3.**

1. **Bevonulás – Süss ki, süss ki jó verő**
2. **Kiscsoportosok műsora**
3. **Lászlóffy Aladár: Kicsi köszöntő (részlet)**

**Olvad el a hideg hó,**

**nem vagyok én mindig jó,**

**mégis szeret anyácskám,**

**szelíd szeme vigyáz rám.**

1. **Jöttem karikán**
2. **Mondok neked három verset**
3. **Zene**
4. csop.
5. **Pásztorné Antal Magdolna: Nagymama családja**  
     
   Olyan jó, hogy itt vagy köztünk drága mamikám,  
   Úgy gondoskodsz sokszor rólam, mint az anyukám.  
     
   Ha az anya dolgozni megy, te fogod meg a kezem,  
   Szólok, hogy éhes vagyok, megkérdezed mit eszem?!  
     
   Bármi gondom, bajom van, te azt mindig megérted;   
   Hogyha kérem, elmeséled legkedvesebb mesémet.  
     
   Most ezen a szép ünnepen szívből köszönt unokád,  
   Tudod, mama úgy érzem, hogy veled teljes a család!
6. **Faltysné Ujvári Anna: Amikor majd nagy leszek**  
     
   Amikor majd nagy leszek,  
   Egy szép országot veszek,  
   Én leszek ott a király,  
   Anyukám a királylány.

Hintaszékbe ültetem,  
És naphosszat lengetem,  
Ahogy engem ringatott,  
Mikor bölcsőbe rakott.

Ha a hintát megunja,  
És a szemét behunyja,  
Elmesélem őneki,  
Száz királyfi kéreti.

De senkinek ne higgyen,  
Inkább csak enyém legyen,  
Neki adom, ha marad,  
Fele birodalmamat.

1. **Kis Benedek: Anyja lánya**

Kenyeret főzök,  
gombócot sütök-  
anya tanított,  
anyára ütök.  
  
Vizet aprítok,  
rántom a tejet-   
én anyánál is  
jobb szakács leszek.

1. **Öcsi vagy hugi**

Repül a gólya,  
teli a motyója,  
betartja a szavát,  
hozza már a babát,  
Mert hát megígérte,  
hogy elmegy érte.  
Anyu nagyon várja,  
karjait kitárja  
baba belerepül,  
S minden kiderül,  
mert ez titok ugyi,  
öcsi lesz vagy hugi.

1. **Ültem ringó kisladikon**
2. **csop.**
3. **Csorba Piroska: Torokgyulladás**

Anya elvitt a doktor nénihez  
Mert van egy kis torokgyulladásom.  
A betegségben az a jó,  
Hogy anya itt ül az ágyam mellett  
És harmadszor mondja a kedvenc mesém.  
Apa vetít és kártyázik velem.  
Eljött a nagymama is  
És gesztenyepürét hozott.  
Ancsa nekem adta a féltett babáját  
És a fülembe súgta:  
- Cserébe nem kérek semmi mást,  
Csak adjál nekem is  
Egy kis torokgyulladást.

1. **Nemes Nagy Ágnes: Panasz**

Született egy kistestvérem!  
Mint a gombostű feje.  
Egy pólyába gyömöszölték,  
pedig labdáznék vele.  
  
Nem testvér ez, jól becsaptak!  
Hanem egy bőgő masina!  
Ráadásul a szájában  
Nincs egyetlen foga!  
  
Hiába is mondják nekem,  
hogy nem eszik mást csak tejet,  
majd ha elmennek itthonról,  
kap jó lekváros kenyeret!  
  
Míg őt egyszer megetetik,  
én százszor is jóllakom.  
Jó, hogy el nem felejtettem:  
a csokimat eldugom!  
  
Olyan nagyon örültem,  
hogy kistestvérem lesz nekem.  
De azt aztán nem sejtettem,  
hogy ennyire hirtelen!  
  
Elmegyek az iskolába,  
s ha akarom, elhiszem,  
hogy egy kistestvér csak úgy,  
egy délelőtt meglegyen.  
  
Nekem jó az iskolában.  
És csak azért morgok,  
Hogy otthon addig történnek  
a legeslegjobb dolgok!

1. **Tánc**
2. **Nagy Katalin: Egy pólyás meséli**

 Amikor megszülettem, mindenki nagyon örült, csak én nem, mert régebben jó helyem volt anyukámnál. Egy burokban laktam anyukám hasában, a szíve közelében. Az egészben az volt a legjobb, hogy mindig hallottam a szíve dobogását. Mindent együtt csináltunk: anyukám evett és én is jóllaktam; ő szívta a friss levegőt, és nekem is jutott belőle. Csak kuporogtam, mint egy kifli és szunyókáltam, vagy éppen rugdalóztam, nyújtózkodtam. Ha kedvem támadt, akár fejre is állhattam, mert a burokban folyadék volt, így sohasem üthettem meg magam. Anyukám meg csak simogatta a hasát, annyira örült nekem, ha én tornáztam.

Telt-múlt az idő, egyre nőttem, növekedtem; egyszer csak szűknek éreztem a rejtekhelyemet. Előbújtam.

De a világ, ahová érkeztem, nagyon furcsa volt! Zajos, fényes és hideg. Meglepődtem, megijedtem, ordítottam, ahogy a torkomon kifért. És csodálkoztam, mert addig sose sírtam, akkor meg egészen jól tudtam sírni. Anyukám megdicsérte a hangomat, úgyhogy bőgtem tovább az ő kedvéért. De még azért is, mert az idegenek gorombáskodtak velem. Megfürdettek. Bepólyáztak. Méricskéltek. Mondták, hogy erős, fejlett gyerek vagyok, de én nem törődtem velük. Hiányzott valami, és félni kezdtem. Féltem, egyre csak féltem....

Aztán úgy pólyástól odatettek anyukám mellé. Úja hallottam a szívdobogását, megnyugodtam. És akkor történt valami, ami eddig még soha ... anyukám megpuszilt.

Azóta én is örülök, hogy megszülettem.

1. **Madár voltam álmomban**
2. **Pásztorné Antal Magdolna: Az anyukám**

Szereti az apukámat,

Vacsorával várja,

Mosolyog rá kedvesen;

Tudod, Ő a párja!

Szereti a játék időt,

Sokszor alig várom,

Oda ülök kicsit hozzá;

Tudod, én is játszom!

Szereti a szép meséket,

Kerek erdő, kis malom,

Behúzódom az ölébe;

Tudod, én is hallgatom!

Szereti a bábszínházat,

Vitéz Lászlón jót nevet,

Én vagyok a kísérője;

Tudod, ez a szeretet!

Szereti, ha mosolygok rá....

Tudom, tudom belátom;

Engem szeret édesanya,

Legjobban a világon!

1. **Ágh István: Virágosat álmodtam**

Édesanyám,  
virágosat álmodtam,  
napraforgó-  
virág voltam álmomban.  
  
Édesanyám,  
te meg fényes nap voltál,  
napkeltétől  
napnyugtáig ragyogtál.

1. **Zenére tánc a virággal**